《初秋》
元代·罗蒙正

落日关河笛一声，感时怀抱若为平。燕台已朽千金骨，秦塞虚防万里城。

大火西流金有令，长江东去水无情。故园回首干戈满，空负沧浪白鸟盟。

作者简介：广州新会人，字希吕。博学强记。弱冠从罗斗明学诗，有名于时。檄为高州学正，后以荐授南恩州教授，州判吴元良欲用为幕官，力辞不就。有《希吕集》。